Напрыканцы спецыялісты і педагогі абмеркавалі тэматыку і прыярытэтныя напрамкі педагагічнай, эколага-біялагічнай і прыродазнаўчанавуковай дзейнасці ў сістэме дадатковай адукацыі дзяцей і моладзі, падвялі вынікі рэспубліканскага мерапрыемства. Асаблівая ўвага была ўдзелена вынікам рэалізацыі эксперыментальнага праекта, у якім, акрамя гамяльчан, удзельнічаюць яшчэ некалькі ўстаноў краіны. Разглядаліся таксама прыярытэты метадычнага забеспячэння развіцця сістэмы дадатковай адукацыі дзяцей і моладзі на прыкладзе стварэння вучэбна-метадычных комплексаў, было закранута пытанне ўдзелу ў Рэспубліканскім конкурсе “Педагагічная майстэрня: ад ідэі — да рэалізацыі”, вынікі якога будуць падведзены на Міжнароднай навукова-практычнай канферэнцыі “Экалагічная адукацыя ў інтарэсах устойлівага развіцця — вядучы механізм і ўмова паспяховасці ўстаноў адукацыі”.